El teatre romà de Sagunt acull el dimecres, 17 d’agost, “Fedra”, la nova obra de Sagunt a Escena
16 d’agost 2016

​

El Teatre Romà de Sagunt acollirà demà a les 22:30 h. l'obra _Fedra_, de la companyia Gossos Danesos, dirigida per Javier Sahuquillo. La representació ens fa replantejar-nos si hui dia és possible la tragèdia, abordant el incest entre mare i fill i uns altres temes tabú des d'uns personatges ancorats en un temps mític a les portes del desert, defensant la frontera perquè Àfrica no penetre a Europa. _Fedra_ arreplega l'essència de les històries clàssiques i les revisions contemporànies. A més, dijous que ve, 18 d'agost, la companyia Xa Teatre realitzarà un espectacle de dansa junt al Teatre Romà a les 21:30 h., emmarcat en la programació de l’Off Romà. En l'espectacle, _The Audition_, dos artistes demostren les seues grans habilitats a dalt del trapezi amb l'excusa de presentar-se a una audició de dansa clàssica.

![](/media/nw4ergmb/2_17a-fedra_c.jpg)  
  

El cap de setmana passat es va representar amb èxit de públic l'obra protagonitzada per Concha Velasco i dirigida per Gerardo Vera. La funció va comptar amb la presència de l'alcalde de Sagunt, Quico Fernández; la delegada de Presidència, Teresa García; l'alcalde de València, Joan Ribó; l'alcalde de Petrés, Pere Peiró; i el director del Festival Sagunt a Escena, Martínez Luciano. Van presenciar l'excel·lent actuació de Concha Velasco a l’obra _Reina Juana_, omplint de vida un personatge que sembla fet a la seua mesura.

![](/media/1yablz1x/08_cmm0315_c.jpg)  

![](/media/fixkojze/3_cmm0365_c.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-teatre-roma-de-sagunt-acull-el-dimecres-17-d-agost-fedra-la-nova-obra-de-sagunt-a-escena/ "Facebook")
*   [](http://twitter.com/share?url=https://aytosagunto.es/va/actualitat/el-teatre-roma-de-sagunt-acull-el-dimecres-17-d-agost-fedra-la-nova-obra-de-sagunt-a-escena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-roma-de-sagunt-acull-el-dimecres-17-d-agost-fedra-la-nova-obra-de-sagunt-a-escena/ "Linked In")
*   [](mailto:?body=https://aytosagunto.es/va/actualitat/el-teatre-roma-de-sagunt-acull-el-dimecres-17-d-agost-fedra-la-nova-obra-de-sagunt-a-escena/)